softcatala/Softcatala-Web-Texts-Dataset huggingface dataset:
324
2016-03-24 23:13:19

324 és l'aplicació per dispositius Android i iOS del canal de notícies de Televisió de Catalunya 3/24. Amb l'aplicació, el telespectador pot seguir l'actualitat fàcilment per seccions; Catalunya, Societat, Política, Món, Economia, Esports, Tecnologia, Oci i Cultura,... a més de poder veure en directe el canal.
7-Zip
2016-03-24 23:13:24

El 7-Zip és un compressor i descompressor gratuït de fitxers que es distribueix sota una llicència lliure (GNU LGPL). Permet descomprimir els formats més comuns (ZIP, RAR, ISO, CAB...). 

Té les característiques següents: 

  * Una relació de compressió alta amb el nou format 7z amb compressió LZMA. 
  * Formats admesos: 
    * Compressió / descompressió: 7z, ZIP, GZIP, BZIP2 i TAR. 
    * Únicament descompressió: RAR, CAB, ISO, ARJ, LZH, CHM, MSI, WIM, Z, CPIO, RPM, DEB i NSIS. 
  * Per als formats ZIP i GZIP, el 7-Zip proporciona una relació de compressió que és un 2-10% millor que la relació proporcionada pel PKZip i el WinZip. 
  * Potent xifratge AES-256 als formats 7z i ZIP. 
  * Capacitat d'autoextracció al format 7z. 
  * Integració amb la interfície de Windows. 
  * Potent administrador de fitxers. 
  * Potent línia d'ordres. 
  * Connector per al gestor FAR. 
  * Localitzacions per a 69 idiomes. 



El 7-Zip és una alternativa gratuïta, lliure i en català per als programes comercials WinZip o WinRar. 

Nota: El programa es mostra en l'idioma de la configuració del nostre sistema. Si no us apareix en català, aneu a Tools>Options...>Language i trieu el català.
9Alcover
2016-03-24 23:13:29

El 9Alcover és una aplicació per l'iPhone i l'iPad que consulta la web del diccionari Català-Valencià-Balear, de l'IEC.
9Diec2
2016-03-24 23:13:34

El 9Diec2 és una aplicació per a l'iPhone i l'iPad que consulta el diccionari en línia de l'IEC. Aquesta aplicació no es troba disponible a la botiga d'Apple, ara com ara.
AMule
2016-03-24 23:13:48

L'aMule és multiplataforma (Windows, Linux, OSX, BSD, Solaris), fa servir les xarxes eDonkey200, Kad i Kademlia, a més d'oferir més característiques que l'eMule. L'aMule presenta les característiques més avançades dels programes de compartició de fitxers: permet compartir tot tipus de fitxers, aturar i reprendre la baixada en qualsevol moment, baixar des de diversos usuaris alhora, seleccionar usuaris, seleccionar l'amplada de banda consumida... A més, un cop començada la baixada del fitxer, l'usuari passa a compartir amb la resta de la comunitat el fragment del fitxer ja baixat, la qual cosa incrementa enormement la disponibilitat d'un fitxer. Assigna un únic identificador a fitxers iguals, la qual cosa permet incloure enllaços a aquests fitxers a les pàgines web, el que permet la creació d'un servidor deslocalitzat. A més a més, permet enviar missatges entre els usuaris, iniciar sessions de xat i estadístiques de tot tipus: amplada de banda consumida en tot moment, demanda dels fitxers compartits per l'usuari, nombre de bytes baixats i pujats de la xarxa..... Nota Linux: La manera més còmoda d'instal·lar-lo és fer-ho a través dels repositoris de la distribució que feu servir, on generalment està inclòs. Nota Windows: A l'inici de la instal·lació no es pot triar el català. Tanmateix, el programa detecta l'idioma del sistema i s'hi mostra en aquest. Si no apareix en català, el podem triar anant a Preferences>General. Nota baixades: A la darrera versió de l'aMule, els creadors no proporcionen cap paquet d'instal·lació per a Windows o macOS, però podreu trobar-ne creats pels usuaris al [fòrum oficial de l'aMule](http://forum.amule.org/index.php?topic=21390.0).
ARA.CAT mòbil
2016-03-24 23:13:54

Amb l'aplicació ARA.CAT tindreu accés a les notícies actualitzades de política, internacional, societat, cultura, economia, esports, mitjans i xarxes del diari Ara. També podreu veure els vídeos de l'Ara TV, les galeries de fotos d'actualitat i la previsió meteorològica per a les pròximes hores. Si sou usuari de l'Ara.cat podreu enviar comentaris i tenir accés a l'Ara Premium, els continguts exclusius i d'opinió de l'ARA. L'aplicació us permet configurar la portada amb les seccions que més us interessin. Amb la funcionalitat "Favorits" podeu emmagatzemar els continguts que vulgueu conservar o llegir en un altre moment. L'accés als continguts és gratuït. L'accés il·limitat a l'Ara Premium requereix una [subscripció al diari ARA](https://subscripcions.ara.cat/).
ATCalc
2016-03-24 23:13:59

L'ATCalc és una calculadora científica i gràfica i un entorn de programació. 

Està totalment adaptat per a persones amb dificultat visual: moderada (podent-se augmentar la mida de les lletres) o fonda o amb ceguesa (persones que precisen un lector de pantalla). 

Com a calculadora simple permet repassar les operacions que hom ha anat introduint i veure’n els diferents resultats, disposant d’una calculadora temporal. Com a calculadora científica permet la representació gràfica de funcions, integrals i altres. 

Com a entorn de programació, estil pascal, disposa de depuració pas a pas, amb funcions i procediments d’alt nivell: introducció de dades, operacions amb matrius, escriptura, dibuix, visualització i exportació de gràfics, captura de pantalla, realització de tests, exercicis de memorització, etc... 

Tot amb extensa ajuda contextual i prop d’un centenar d’exemples. L'ATCalc està disponible en català, anglès, espanyol i portugués.
AbiWord
2016-03-24 23:14:05

L'AbiWord és un processador de textos que té un aspecte semblant al de Microsoft Word però que és lliure i molt més lleuger. L'AbiWord ofereix un munt de funcions per a processament de textos; inclou totes les opcions habituals de formatació de caràcters, alineament de paràgrafs, regles, tabulacions, etc. S'hi poden utilitzar tipus de lletra TrueType, "refés" il·limitats i imatges del disc dur. A més del format propi de l'AbiWord, el programa pot obrir els formats del Word, de text enriquit (Rich Text) i de text senzill. Amb l'excepció del format de Word, es poden desar els documents en els mateixos formats, incloent l'HTML. Si necessiteu un programa de processament de textos, bàsic però efectiu, l'AbiWord és una gran elecció. Aquesta versió inclou importants novetats com ara millores amb la velocitat, caixes de text, revisió de documents, taules de continguts, més estabilitat i millores en l'exportació a HTML.
Adium
2016-03-24 23:14:10

L'Adium és un client de missatgeria instantània que permet l'ús de diversos protocols: 

  * MSN messenger
  * GTalk
  * Jabber
  * ICQ
  * Yahoo!
  * Mac
  * i d'altres com AOL, Yahoo Japan, Bonjour, Gadu-Gadu, Novell Groupwise o Lotus Sametime

Permet tenir oberts tants comptes com es vulgui simultàniament i és molt més complet que les aplicacions habituals.
Adobe Acrobat Reader
2016-03-24 23:14:14

L'Adobe Acrobat Reader és una eina per a la visualització i impressió de documents en format PDF. A més, permet cercar, signar digitalment, verificar i col·laborar entre varies persones amb ells.

Adobe ofereix en català només la versió de l'Acrobat Reader per al Windows. Als altres sistemes operatius (macOS i Android) no ofereix cap paquet en català. Important: sembla que el web d'Adobe no permet baixar l'instal·lador de l'Adobe DC Reader en català si es visita des d'un equip Windows. Les opcions són: baixar l'instal·lador des del mòbil o un equip amb Linux o OSX, o instal·lar l'Adobe DC Reader en anglès o espanyol i posteriorment executar el [Catalanitzador](https://www.softcatala.org/catalanitzador/). 

## Què és el PDF?

El format PDF (Portable Document Format, en anglès) és el format més utilitzat per a visualitzar documents, ja que es representen d'igual manera a com els veuríem en versió impresa. Així doncs, es veuran sempre de la mateixa manera sigui quin sigui el dispositiu on els obrim.
AdrimFac
2016-03-24 23:14:19

L'AdrimFac és un programa de facturació en català. Entre les seves funcionalitats més significatives destaquen: 

  * Gestió de compres (pendents d'arribar, arribades, compres intel·ligents...)
  * Gestió de vendes (vendes, tiquets, comandes, albarans, pressupostos...)
  * Control d'estocs unitaris i per escandalls
  * Multitarifa
  * Gestió de magatzem
  * Central de compres
  * Gestió ordre de feina/taller
  * Facturació unitària i per albarans
  * Facturació massiva de quotes periòdiques
  * Gestió de cobraments
  * Gestió de Pagaments
  * Gestió de remeses bancàries amb generació d'arxiu Normativa 19
  * Llistats i estadístiques vàries
  * Comunicació amb la seva botiga per Internet
  * Comunicació entre sucursals
  * Sincronització d'articles i tarifes entre sucursals/botigues
  * Traspàs a Comptabilitat (Contaplus i Microlab)
  * Multiexercici
  * Multiempreses
AdrimFacTactil
2016-03-24 23:14:22

L'AdrimFacTactil és un mòdul del programa [adrimFac](/wiki/Rebost:AdrimFac "Rebost:AdrimFac") específic per utilitzar-lo com a tpv tàctil (terminal punt de venda). Les seves principals característiques són: 

  * Fàcil utilització
  * Permet classificar els articles fins a 3 nivells (Categories/Famílies/Articles)
  * Adaptable a qualsevol tipus de resolució de pantalla
  * Permet lectura de codis desde lector de codis de barres i desde teclat
  * Cobrament separat per comensals.
  * Definició dels elements de venda, per exemple, (taules, cadires, venedors...)
  * Control de tiquets pendents de cobrar
  * Tancaments de caixa i preTancament de Caixa
  * Multiusuari, poden definir per a cada un d'ells nivell d'accés a les opcions d'adrimFacTactil
  * Finestra flotant d'utilitats, molt útil per a obradors.

L'adrimFacTactil pot comunicar-se amb diferents tipus de maquinari com són: lectors de codis de barres, calaixos, etiquetadores, impressora de tiquets, visors, balances... Està especialment indicat per comerços, hosteleria, pastisseries i tot tipus de negocis que requereixin d'una interfície tàctil.
Akregator
2016-03-24 23:14:27

L'Akregator és el gestor de canals d'informació de l'escriptori KDE. Admet tant el format RSS com l'Atom, els dos formats més utilitzats de canals d'informació. Els canals són ordenats en categories. 

L'Akregator agregarà tots els canals d'una categoria particular en una única llista amb les noves entrades. Disposa de cerca incremental per als títol de totes les entrades de la seva base de dades. Pot ser configurat per actualitzar els canals a intervals regulars, a més a més de fer-ho manualment, per a tots els canals, un a un, o els canals d'una categoria. 

La forma més fàcil d'instal·lar-lo a Linux és mitjançant els repositoris.
All Budget
2016-03-24 23:14:31

All Budget és una aplicació per a organitzar fàcilment les vostres finances domèstiques.
Angry Words
2016-03-24 23:14:41

Angry Words (abans anomenat Apalabrados) és un joc de paraules multi-usuari que es pot jugar contra els teus amics. Està disponible en diversos idiomes, incloent català, anglès, espanyol, francès, italià i alemany. També compta amb una interfície neta, sofisticada i intuïtiva. Les animacions del joc fan que encara sigui millor, ja que permeten de veure els moviments dels teus oponents recents.
Apache OpenOffice
2016-03-24 23:14:50

### Avís important

Softcatalà dedica els seus esforços en traduir i mantenir la qualitat del paquet ofimàtic [LibreOffice](/programes/libreoffice/ "LibreOffice"). La traducció actual de l'Apache OpenOffice no ha estat revisada i per tant no podem assegurar-ne la qualitat. 

* * *

L'Apache OpenOffice és un paquet ofimàtic lliure amb el qual es poden crear documents dinàmics, analitzar dades, dissenyar agradables presentacions, produir dibuixos espectaculars i moltes altres coses. Disponible en català i moltes altres llengües per a Windows, Linux i Mac. És compatible amb molts formats ofimàtics, entre els quals els del Microsoft Office. És utilitzat normalment tant en entorns domèstics com acadèmics i empresarials.  

## Informació addicional

Tot seguit teniu recursos relacionats amb l'Apache OpenOffice que podeu instal·lar de forma addicional. 

  * [Corrector gramatical i d'estil LanguageTool](https://www.softcatala.org/programes/corrector-gramatical-en-catala-languagetool-per-al-libreoffice-apache-openoffice/ "Language tool").
  * [Paquet ofimàtic Libreoffice](https://www.softcatala.org/programes/libreoffice/ "LibreOffice"), basat, com l'Apache OpenOffice en l'OpenOffice.org.

Els següents diccionaris ja els incorpora l'instal·lador en català, però els teniu disponibles igualment per a qualsevol versió del LibreOffice o l'Apache OpenOffice: 
  * [Corrector ortogràfic de català (general)](https://www.softcatala.org/programes/corrector-ortografic-de-catala-general-per-al-libreoffice-i-lapache-openoffice/ "Corrector ortogràfic de català \(general\) per al LibreOffice") per al LibreOffice i l'Apache OpenOffice en qualsevol llengua o plataforma.
  * [Corrector ortogràfic de català (valencià)](https://www.softcatala.org/programes/corrector-ortografic-de-catala-valencia-per-al-libreoffice-i-lapache-openoffice/ "Corrector ortogràfic de català \(valencià\) per al LibreOffice") per al LibreOffice i l'Apache OpenOffice en qualsevol llengua o plataforma.
  * [Diccionari català de sinònims](https://www.softcatala.org/programes/diccionari-catala-de-sinonims-per-al-libreoffice/ "Diccionari català de sinònims per al LibreOffice"). Serveix per al LibreOffice i l'Apache OpenOffice en qualsevol llengua i plataforma.
  * [Diccionari català de partició de mots](https://www.softcatala.org/programes/diccionari-catala-de-particio-de-mots/ "Diccionari català de partició de mots"). Serveix per a trencar correctament els mots a final de línia. Serveix per al LibreOffice i l'Apache OpenOffice en qualsevol llengua i plataforma.



###
Audacity
2016-03-24 23:14:55

L'Audacity és un editor i enregistrador d'àudio fàcil d'utilitzar, disponible per a Windows, OS X, GNU/Linux i altres sistemes operatius. Amb l'Audacity podeu fer el següent: 

  * Enregistrar àudio en directe.
  * Convertir cintes i gravar-les en format digital o CD.
  * Editar fitxers d'àudio en format Ogg Vorbis, MP3, WAW o AIFF.
  * Tallar, copiar, dividir o barrejar sons.
  * Canviar la velocitat de l'enregistrament.
  * I moltes coses més (opcions d'enregistrament, exportació, importació, edició, efectes, qualitat de l'àudio, connectors i anàlisi).

El procés d'instal·lació és en anglès. Al final de tot, podreu triar el català. A Linux, la manera més fàcil d'instal·lar-lo és mitjançant els repositoris. Nota: Visiteu la [pàgina de baixades del lloc web oficial](http://www.audacityteam.org/download/) per a obtenir extensions, biblioteques i altres baixades.
Audiograbber
2016-03-24 23:14:59

L'Audiograbber és un programa que copia música i l'emmagatzema al disc dur del vostre ordinador; el seu objectiu principal és copiar música des dels CD. La música es copia digitalment i, per tant, les còpies que s'obtenen són perfectes. Inclou funcions per comprovar que les còpies són fidels a l'original. No totes les unitats de CD-ROM, però, poden llegir àudio digital, de manera que també hi ha una opció per copiar la música a través de la targeta de so amb una pèrdua de qualitat mínima. També és possible copiar so, mitjançant la targeta de so, des d'una font externa, com ara un tocadiscs o una ràdio.
Avast! Free Antivirus
2016-03-24 23:15:04

L'Avast! Free Antivirus és un antivirus gratuït per a un ús no comercial. Disponible per a Windows i en diverses llengües, inclòs el català, és una solució molt completa que protegeix diversos protocols (web, correu electrònic, descàrrega de fitxers, P2P...). Si el Windows està inicialment configurat en català, el programa s'instal·larà automàticament en aquesta llengua. Alternativament pot afegir-se i canviar-se després des dels paràmetres de configuració de l'aplicació. Nota: Els usuaris que utilitzin el seu ordinador comercialment, han de fer servir la versió de pagament.
Avidemux
2016-03-24 23:15:09

L'Avidemux és un editor de vídeo gratuït dissenyat per a tasques simples de tall, filtratge i codificació. Permet l'ús de molts tipus de fitxer, incloent-hi AVI, fitxers MPEG compatibles amb DVD, MP4 i ASF, mitjançant l'ús d'una gran varietat de còdecs d'àudio i vídeo. Les tasques es poden automatitzar utilitzant projectes, cua de tasques i capacitats potents amb scripts. Amb l'Avidemux podem canviar fàcilment el format i còdecs d'àudio i vídeo, la qualitat, la resolució, la mida i altres característiques dels nostres vídeos. Nota: La forma més senzilla d'instal·lar-lo és a través del repositori de la nostra distribució, on acostuma a ser-hi.
BCNbus
2016-03-24 23:15:14

BCNbus mostra l'hora prevista d'arribada dels autobusos de TMB a Barcelona. Utilitzeu BCNbus per: \- Reduir al mínim el temps que ha d'esperar a que l'autobús \- Triar la línia d'autobús que utilitzarà, en funció dels seus temps d'espera \- Revisar els horaris de totes les línies d'autobús de TMB L'aplicació té una secció "Favorits" que proporciona accés ràpid a la informació que necessiteu cada dia. NOTA: BCNbus requereix una connexió a Internet (3G o WiFi).
BSPlayer
2016-03-24 23:15:18

EL BSPlayer és un dels millors reproductors de DivX del moment. És ràpid, fiable, i inclou un munt de pràctiques opcions que fan que la reproducció d'aquesta mena de vídeos sigui d'allò més còmoda. 

Algunes de les característiques més importants del BSPlayer són: 

  * Aspecte totalment modificable (mitjançant aparences [skins]) 


  * Possibilitat de mostrar subtítols 


  * Reprodueix fitxers AVI, MPG, ASF, WMV, WAV, MP3... 


  * És multilingüe (permet treballar en més de vint idiomes) 


  * Mida de finestra ajustable (fins i tot amb la roda del ratolí) 


  * Arrossega el fitxer directament sobre la seva interfície 


  * Captura qualsevol fotograma amb un resultat espectacular 


  * Llista de reproducció de fitxers 


  * Menú amb els vídeos que s'han reproduït més recentment 


  * Permet l'ús de fitxers AVI amb diverses bandes d'àudio simultànies 



Requisits: DirectX 7 o superior.
Badoo
2016-03-24 23:15:23

Badoo és una aplicació per fer nous contactes i xerrar-hi. Permet trobar nous amics a la teva zona geogràfica.
Banshee
2016-03-24 23:15:28

El Banshee és un reproductor d'àudio i vídeo. Permet reproduir formats MP3, Ogg Vorbis i subscripcions a Podcasts i ràdios per Internet. La funcionalitat del Banshee es pot ampliar mitjançant extensions, cosa que permet afegir-hi compatibilitat amb compartició de música a través de DAAP, integració amb dispositius iPods, amb webs com ara Last.fm o Musicbrainz.
Barra d'eines de Google
2016-03-24 23:15:32

La barra d'eines de Google incrementa les possibilitats de trobar informació des d'arreu d'Internet i només triga uns segons a instal·lar-se. Es tracta d'una extensió per a l'Internet Explorer que un cop instal·lada apareix amb la barra d'eines. Això vol dir que es poden fer cerques al Google de manera fàcil i ràpida sense abandonar la pàgina que s'estigui visitant. La barra ofereix els següents serveis: 

  * Cerca amb Google: accedeix a la tecnologia de recerca de Google des de qualsevol pàgina.


  * Busca dins el lloc: cerca només les pàgines dins el lloc que estàs visitant.


  * PageRank: mira el lloc de la pàgina en el rànquing de Google.


  * Informació de la pàgina: accedeix a més informació sobre la pàgina incloent-hi pàgines similars, pàgines que hi enllacen i captures de pantalla emmagatzemades.


  * Destacament: destaca els termes de recerca que has introduït quan apareixen en aquesta pàgina, cada paraula en un color.


  * Recerca de mots: troba els termes de recerca que has introduït dins aquesta pàgina.


  * Traducció i molts serveis més.

Podeu personalitzar el format la barra d'eines Google mitjançant la pàgina d'opcions. D'aquesta manera, podeu incloure-hi funcions, com per exemple el botó "Avui tinc sort!", així com els botons de cerca de Grups Google i els d'imatges.
Bean
2016-03-24 23:15:37

El Bean és un processador de textos petit i senzill, pensat per a una escriptura eficient, pràctica i còmode. S'inicia ràpidament, té recompte de paraules automàtic i és agradable a la vista. 

Per instal·lar-lo, moveu l'aplicació 'Bean' del directori que es crear en obrir l'arxiu ZIP a la carpeta d'Aplicacions.
Bitcoin Core
2016-03-24 23:15:41

El Bitcoin Core és l'aplicació multiplataforma més popular per gestionar els moneders i realitzar transaccions amb la popular criptomoneda Bitcoin. 

Cal tenir present que la primera vegada que s'executa l'aplicació ha de carregar-se tota la cadena de blocs i pot trigar una bona estona. 

## Quant a Bitcoin

Bitcoin usa tecnologia peer-to-peer o entre parells per operar sense una autoritat central o bancs; la gestió de les transaccions i l'emissió de bitcoins és duta a terme de forma col·lectiva per la xarxa. Bitcoin és de codi obert; el seu disseny és públic, ningú és amo o controla Bitcoin i tothom pot participar. Per mitjà de les seves moltes propietats úniques, Bitcoin permet usos interessants no contemplats per cap sistema de pagaments anterior.
Blender
2016-03-24 23:15:45

El Blender és un programa d'edició tridimensional. Inclou eines per al modelatge d'objectes, l'edició de materials, l'animació, el render, un sistema de nodes i un motor de jocs, a més de funcionalitats complementàries com l'edició no lineal de vídeo. Existeixen versions per a Linux i altres sistemes basats en Unix que es troben disponibles a través dels seus centres de programari. Per posar el Blender en català heu s'anar al menú File -> Preferences, pestanya System, feu clic al quadre de verificació International fonts, escolliu el català, feu clic als botons Interface i Tools i deseu els canvis.
Blogger
2016-03-24 23:15:50

Des de l'aplicació Blogger podeu gestionar el vostre bloc (blogger o blogspot): creeu entrades, organitzeu-les, canvieu-ne el disseny…
Brasero
2016-03-24 23:15:55

El Brasero és un enregistrador de discs CD i DVD. Està dissenyat per a ser el més senzill possible. Permet enregistrar discs de dades, àudio, imatges de disc, a més de copiar discs. 

Entre les seves característiques, destaquen: 

  * Pot enregistrat CD i DVD de dades i àudio al vol 
  * Filtratge automàtic per fitxers que no es volen (fitxers ocults, fitxers no estàndard...) 
  * Permet multisessió 
  * Permet l'extensió Joliet 
  * Pot gravar la imatge al disc dur 
  * Permet l'escriptura d'informació CD-TEXT, i la seva edició 
  * Pot copiar CD i DVD al disc dur, a més de copiar-los al vol 
  * Esborra CD i DVD reenregistrables 
  * Pot desar i carregar projectes d'enregistrament 
  * Pot enregistrar imatges de CD i DVD, i fitxers .cue 
  * Interfície d'usuari personalitzable 
  * Permet l'arrossega i deixa anar i el copia i enganxa des del Nautilus (gestor de fitxers del GNOME) (i altres aplicacions) 



La forma més senzilla d'instal·lar a Linux és a través dels repositoris.
ButiNET
2016-03-24 23:15:58

El joc de la botifarra és un joc de cartes originari de les terres catalanes. És als pobles més petits on la botifarra ha arrelat amb més força i ha creat autèntics bons jugadors. Els més vells han ensenyat a jugar als més joves a aquest joc de cartes que requereix una important exercitació de la memòria. És, doncs, un joc per a ben bé totes les generacions. El principal objectiu del ButiNET és poder proporcionar a tot aquell que li interessi, l'oportunitat de poder jugar a la botifarra sense la necessitat de moure's de casa, sense haver de reunir els amics (que sempre és difícil), deslliurar-se de portar sempre a sobre una baralla de cartes, i també la possibilitat de jugar-hi amb gent que potser està lluny i no es pot reunir amb nosaltres per fer una partida. El programa disposa d'una versió gratuïta limitada, o d'una de pagament completa amb subscripcions temporals a partir de 6 EUR.
CCleaner
2016-03-24 23:16:02

El CCleaner és un programa gratuït que permet optimitzar, netejar i mantenir la privacitat del vostre sistema Windows. Suprimeix fitxers poc usats i neteja rastres d'activitat al sistema operatiu, navegadors web i aplicacions més freqüents. Addicionalment també té un netejador del registre del sistema.
CDBurnerXP
2016-03-24 23:16:07

El CDBurnerXP és una aplicació gratuïta per enregistrar qualsevol mena de discs, tant de dades com de música (CD, DVD, Blu-ray, HD-DVD, etc. fins i tot de doble capa). Entre les seves característiques, destaquen: 

  * Molt fàcil de fer servir.
  * Completament en català. S'ha traduït a més del programa l'ajuda i el web.
  * Finestra de dipòsit per afegir fitxers a la compilació de manera ràpida i fàcil.
  * Podeu afegir-hi directament des d'un disc CD d'àudio a una compilació nova, sense capturar-les prèviament (afegeix fitxers .cda).
  * Importa fitxers d'àudio CUE, M3U i WPL.
  * Crea caràtules per discs tan de dades com d'àudio.
  * Integració amb enregistradors LightScribe.
  * Esborrat de disc ràpid o sencer.
  * Importa sessions enregistrades al disc.
  * Verifica les dades enregistrades.
  * Crea discs d'arrencada.
  * Crea, enregistra i converteix fitxers ISO.
  * Lleuger. Un cop instal·lat ocupa només 6,5 MB del disc.
  * etc.

El CDBurnerXP és una bona opció per als usuaris que necessiten un programa d'enregistrament lleuger, estable, potent, eficaç, ràpid i fàcil d'usar. Nota: la instal·lació no ofereix la llengua catalana, però podeu configurar el català com a llengua del programa des del menú de configuració.
CDex
2016-03-24 23:16:12

El CDex és una eina per a fer qualsevol cosa relacionada amb l'àudio. Adreçat principalment a l'extracció i la conversió, coses com ara passar la vostra col·lecció de discos compactes a mp3 o ogg esdevenen extremadament senzilles. El CDex és programari lliure, i permet la utilització de múltiples codificadors sense les restriccions que presenten els programes comercials. 

Aquestes són les característiques principals del CDex: 

  * Té una interfície fàcil d'usar. 
  * Crea llistes de reproducció PLS i M3U. 
  * Correcció Jitter avançada. 
  * Permet la utilització de molts formats/codificadors d'àudio (WAV, MP3, OGG, VQF, APE, etc). 
  * Suport per a etiquetes ID3 V1 i V2. 
  * Permet la normalització de fitxers d'àudio. 
  * Permet la recodificació directa de fitxers d'àudio ja comprimits. 
  * Permet la utilització de CDDB. 
  * Permet l'enregistrament analògic des de la línia d'entrada d'àudio. 



El millor de tot és que el CDex és completament de franc. Mai no haureu de pagar per a l'ús del programa ni registrar-vos de cap manera. A més a més, el CDex és completament obert, segons els termes de la llicència GPL. 

Nota: Per a activar el català, aneu a Options->Select Language.
Calibre
2016-03-24 23:16:17

El Calibre és una aplicació gratuïta i de codi lliure per a la gestió de biblioteques de llibres electrònics. És una eina molt completa i versàtil, apta per a un ús bàsic com a visor de llibres electrònics i també per a un ús avançat fent-la servir per baixar notícies, convertir llibres entre els formats suportats o tasques d'edició. Té un gran ventall de funcionalitats i característiques dividides en les següents categories: 

  * Gestió de la biblioteca
  * Conversió de llibres electrònics
  * Sincronització entre dispositius de lectura de llibres electrònics
  * Baixada de notícies del web i conversió a format de llibre electrònic
  * Còpia de seguretat de la biblioteca fàcilment
  * Visor de llibres electrònics
  * Editor de llibres electrònics
  * Servidor de contingut per a accés en línia a la vostra col·lecció
Canal Parlament
2016-03-24 23:16:23

El Canal Parlament és una plataforma audiovisual que té per objectiu divulgar l’activitat del Parlament de Catalunya amb continguts informatius accessibles per a tots els públics. Hi trobareu els vídeos de les darreres sessions parlamentàries, així com reportatges, conferències de premsa, i altres programes.
Cartes du Ciel
2016-03-24 23:16:27

Cartes del Cel és un magnífic atles del cel. En la versió bàsica inclou milers d'estels i objectes de cel profund. Hi ha disponibles molts catàlegs descarregables per arribar a milions d'objectes. Una eina molt bona per a astrònoms afeccionats. 

Nota: la instal·lació d'aquest programa està en català, s'ha de descarregar la versió per a Windows. Un cop instal·lada, si teniu l'ordenador configurat en català, el català ja s'instal·la per defecte. Si no fos així cal fer clic a l'opció System del menú en anglès, i en la pestanya Language escollir el català.
Catalan Verbs HD
2016-03-24 23:16:31

Aquesta aplicació, que estimula la memòria, us mostrarà com aprendre els verbs catalans i les seves conjugacions d'una manera molt més ràpida que qualsevol altre mètode tradicional. També disposa de la pronunciació completa d'un parlant nadiu de català. És ideal per als estudiants de tots els nivells.
Catalanitzador de Softcatalà
2016-03-24 23:16:36

El Catalanitzador de Softcatalà és un programa que posa a l’abast de qualsevol usuari de forma senzilla tenir en català els ordinadors amb el Microsoft Windows o el Apple macOS, simplificant-ne el procés. En executar-lo, el Catalanitzador analitza automàticament els canvis que cal fer i, en un procés guiat, els realitza sense que l’usuari s’hagi de preocupar de res més. A aquest efecte, hi aplica els canvis de configuració, els paquets de llengua i els correctors ortogràfics necessaris perquè l’usuari pugui navegar i treballar en català. 

## Versió per al Windows

El Catalanitzador instal·la els paquets oficials d'idioma següents: 

  * Windows Vista, 7, 8, 8.1, 10 i 11.
  * Microsoft Office 2003, 2007, 2010, 2013, 2016, 2019, 2021 (32 i 64 bits).
  * Adobe Reader 9, 10, 11 i DC (lector PDF).
  * Corrector gramatical LanguageTool per al LibreOffice i l'Apache OpenOffice.

Realitza els canvis de configuració següents: 
  * Configura el català com a llengua de navegació del Firefox, el Google Chrome, l'Internet Explorer i el Safari.
  * Configura el català com a llengua del sistema.
  * Configura el català com a llengua d'escriptura.

Els programes que depenen de la configuració d'idioma del sistema operatiu també es canviaran al català, a no ser que prèviament se'ls hagi especificat una llengua concreta: 
  * GIMP
  * Google Earth

[caption id="attachment_16206" align="aligncenter" width="600"]![Captura de pantalla de la finestra de configuració del Catalanitzador al Windows 11.](https://www.softcatala.org/uploads/2021/12/photo_2021-12-13_16-07-54-300x243.jpg) Interfície del Catalanitzador per al Windows 11.[/caption] 

## Versió per al macOS

La versió de Mac és una versió de proves amb les següents característiques: 

  * Posa en català el macOS.
  * Instal·la el corrector ortogràfic.
  * Posa el català com a llengua de navegació al Firefox i el Chrome.

Funciona a partir del Mac OS X 10.6 amb sistemes de 64 bits. [caption id="attachment_11826" align="aligncenter" width="515"]![Captura de la interfície del Catalanitzador per a macOS.](https://www.softcatala.org/uploads/2017/11/Catalanitzador_Mac_version_28.png) Interfície del Catalanitzador per a macOS.[/caption] 

## Informació addicional

  * [ Preguntes Més Freqüents (PMF)](https://www.softcatala.org/wiki/Projectes/Catalanitzador_de_Softcatal%C3%A0/PMF "Projectes/Catalanitzador de Softcatalà/PMF") sobre el Catalanitzador.
  * Com fer-nos arribar [ possibles errades](/wiki/Projectes/Catalanitzador_de_Softcatal%C3%A0/Informe_d%27error "Projectes/Catalanitzador de Softcatalà/Informe d'error").
  * Informació sobre el [ desenvolupament del projecte](https://www.softcatala.org/projectes/catalanitzador-de-softcatala/ "Projectes/Catalanitzador de Softcatalà")
  * Com configurar en català els sistemes operatius d'[Android](https://www.softcatala.org/ordinadors-i-mobils-en-catala/tutorials/configurar-android-en-catala/), [iOS](https://www.softcatala.org/ordinadors-i-mobils-en-catala/tutorials/configurar-ios-en-catala/) i [Linux](https://www.softcatala.org/ordinadors-i-mobils-en-catala/tutorials/configurar-linux-catala/).
Cheese
2016-03-24 23:16:41

El Cheese és el programa oficial de l'escriptori GNOME que permet fer fotos i vídeos amb la càmera web del nostre ordinador, com si fos una cabina de fotografies. Permet fer senzilles modificacions amb múltiples efectes. Utilitza GStreamer per aplicar efectes a les fotos i vídeos. Pot exportar a Flickr i s'integra amb les altres eines de l'escriptori GNOME. El Cheese inclou els seguents efectes: 

  * Malva
  * Blanc i negre
  * Saturació
  * Hulk
  * Gir vertical
  * Gir horizontal
  * Psicodèlic
  * Vertigen
  * Contorns
  * Trossos
  * Distorsió

La manera més fàcil d'instal·lar-lo és mitjançant els repositoris de la distribució GNU/Linux utilitzada.
Childsplay
2016-03-24 23:16:46

El Childsplay (Joc de nens) forma part de la família de programes «Childsplay / CognitionPlay / Schoolsplay». 

El Childsplay està orientat als usuaris domèstics, però també pot ser utilitzat a les escoles d'infantil i primària. Aquest paquet d'activitats està pensat perquè els més menuts es familiaritzin amb l'alfabet i els nombres, aprenguin a moure el ratolí i a utilitzar el teclat, i hi facin activitats lúdiques per a exercitar la memòria.
Cobian backup
2016-03-24 23:16:57

El Cobian Backup és un programa multi-fil que es pot utilitzar per fer còpies de seguretat de fitxers i directoris des de la seva ubicació original a altres directoris o unitats en el mateix equip o en un altre ordinador de la nostra xarxa. La còpia de seguretat amb FTP també és compatible en ambdues direccions (descàrrega i pujada). El Cobian Backup existeix en dues versions diferents: aplicació i servei. El programa utilitza molt pocs recursos i pot estar executant-se en segon pla en el sistema, comprovant la programació de còpia de seguretat i execució de les còpies de seguretat quan sigui necessari. És compatible amb diversos mètodes de compressió i xifrat d'alta seguretat.
CocoAspell
2016-03-24 23:17:01

El CocoAspell és una interfície d'usuari per al verificador ortogràfic Aspell. Amb CocoAspell podreu verificar l'ortografia dins dels vostres programes favorits per a Mac, ja sigui el Mail, el Safari, el TextEdit o qualsevol altra aplicació Cocoa. També té filtres per a poder verificar text escrit directament en HTML, TeX o LaTeX, SGML, texinfo i altres. Atenció: Si feu servir el Word per a Mac, aquest programa no us servirà. Microsoft no proporciona verificació en català. Si voleu escriure documents complexos en català, haureu de fer servir el [LibreOffice](https://www.softcatala.org/projectes/libreoffice/) o el NeoOffice. La versió del CocoAspell actual no inclou la localització en català però es pot baixar del servidor ftp públic de softcatala.org. Les instruccions es mostren a continuació. 

### Instal·lació

  * Baixeu la imatge del programa de la [web oficial](http://people.ict.usc.edu/%7Eleuski/cocoaspell).
  * Instal·leu el paquet cocoAspell.mpkg que venia dins de la imatge que heu baixat.
  * Baixeu el [diccionari en català per a l'Aspell](https://www.softcatala.org/programes/corrector-ortografic-de-catala-per-a-laspell/).
  * Descomprimiu els diccionari en català i copieu-ne la carpeta resultant al directori /Library/Application Support/cocoAspell/
  * [Baixeu la localització al català](http://www.softcatala.org/pub/beta/cocoaspell/Catalan.lproj.zip) (traducció per a la versió 2.0.2, però amb la 2.0.4 encara funciona).
  * Descomprimiu la localització i copieu la carpeta Catalan.lproj a /Library/PreferencePanes/Spelling.prefPane/Contents/Resources (si hi aneu navegant, per a entrar dins la carpeta Spelling.prefPane haureu de fer ctrl+clic i Mostrar continguts del paquet).
  * Obriu les Preferències del Sistema.
  * Tindreu un element nou, Ortografia (Spelling), feu-hi clic.
  * Activeu el diccionari català, reviseu la configuració i accepteu els canvis.
  * Algunes aplicacions com el Mail no reconeixeran la correcció fins que no reinicieu el sistema operatiu.

Trobareu el diccionari dins de les aplicacions fent Ctrl+clic sota el menú Ortografia. 

## Informació Addicional

  * [FTP de l'Aspell](ftp://ftp.gnu.org/gnu/aspell/dict), on teniu més de 70 diccionaris diferents. Per a instal·lar-los heu de fer el mateix procediment que amb el de català.
  * [Web del McUser de la Universitat de València](http://mcuser.valencia.edu/ca/art.php?art=soft&pag=cocoaspell.html), on teniu un paquet d'instal·lació integrat (versió 2.0.4)
Corrector gramatical en català LanguageTool
2016-03-24 23:17:10

El LanguageTool és un corrector ortogràfic i gramatical de la llengua catalana. Aplica més de 2.500 regles per a trobar errades en texts en català, més enllà de les que detecta un simple corrector ortogràfic. Aquesta versió és per a treballar amb el corrector com a programa autònom. També hi ha extensions per a [LibreOffice](https://www.softcatala.org/programes/corrector-gramatical-en-catala-languagetool-per-al-libreoffice-apache-openoffice/), [MS Word](https://www.softcatala.org/programes/corrector-gramatical-en-catala-languagetool-per-al-microsoft-word/), [Chrome](https://www.softcatala.org/programes/corrector-gramatical-en-catala-languagetool-per-al-chrome/), [Firefox](https://www.softcatala.org/programes/corrector-gramatical-en-catala-languagetool-per-al-firefox/) i [Google Documents](https://www.softcatala.org/programes/corrector-gramatical-catala-languagetool-google-documents/). Algunes de les funcions que ofereix el LanguageTool són: 

  * Gramàtica
  * Majúscules i minúscules
  * Confusions i errors de picatge
  * Errors de puntuació
  * Paraules errònies segons el context
  * Variants regionals i preferències estilístiques i editorials (opcionals i configurables)
  * I moltes coses més.



## Informació addicional

  * [Corrector gramatical en català LanguageTool per al Firefox](https://www.softcatala.org/programes/corrector-gramatical-en-catala-languagetool/ "Rebost:Corrector gramatical en català LanguageTool per al Firefox")
  * [Corrector gramatical en català LanguageTool per al LibreOffice i l'Apache OpenOffice](https://www.softcatala.org/programes/corrector-gramatical-en-catala-languagetool-per-al-libreoffice-apache-openoffice/ "Rebost:Corrector gramatical en català LanguageTool per al LibreOffice - Apache OpenOffice")
Corrector gramatical en català LanguageTool per al Chrome
2016-03-24 23:17:14

El LanguageTool és un corrector ortogràfic i gramatical de la llengua catalana. Aplica més de 2.200 regles per a trobar errades en texts en català, més enllà de les que detecta un simple corrector ortogràfic. Amb aquesta extensió podeu revisar un text amb el corrector gramatical i d'estil LanguageTool des del navegador Chrome. Ús: seleccioneu el text que voleu revisar o cliqueu en un camp de text si voleu revisar-ne el contingut. Llavors cliqueu en la icona blava del Language Tool, que es mostra a la part superior dreta del vostre navegador. També podeu usar Ctrl+Majús+Espai com a drecera.
Corrector gramatical en català LanguageTool per al Firefox
2016-03-24 23:17:18

El LanguageTool és un corrector ortogràfic i gramatical de la llengua catalana. Aplica més de 2.500 regles per a trobar errades en texts en català, més enllà de les que detecta un simple corrector ortogràfic. Amb aquesta extensió podeu revisar un text amb el corrector gramatical i d'estil LanguageTool des del navegador Firefox.
Corrector gramatical en català LanguageTool per al LibreOffice - Apache OpenOffice
2016-03-24 23:17:21

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) (Vegeu unes instruccions detallades d'instal·lació i configuració en l'article: «[Traieu-li el màxim profit a LanguageTool en LibreOffice](https://www.softcatala.org/noticies/traieu-li-el-maxim-profit-a-languagetool-en-libreoffice/)») El LanguageTool és un corrector ortogràfic i gramatical de la llengua catalana. El LanguageTool funciona com una extensió per als paquets ofimàtics LibreOffice i Apache OpenOffice. Per a usar el LanguageTool, seguiu els següents passos: 

  1. En cas que no tingueu instal·lat Java 8, 32 bits, en el vostre ordinador, baixeu-lo gratuïtament [aquí](http://www.java.com) i instal·leu-lo. Els usuaris d'Ubuntu, addicionalment, han d'instal·lar el paquet libreoffice-java-common.
  2. Baixeu la darrera versió de LanguageTool en format OXT. L'enllaç de baixada es troba al principi d'aquesta pàgina.
  3. Obriu el LibreOffice o l'Apache OpenOffice i aneu al menú d'Eines i seleccioneu el Gestor d'extensions.
  4. Feu clic a Afegeix…, seleccioneu el fitxer baixat en el pas 2 i feu clic en Obre.
  5. Després de la instal·lació, reinicieu el LibreOffice o l'Apache OpenOffice.

Tan bon punt s'activi la comprovació d'ortografia i gramàtica, els problemes detectats pel LanguageTool en el text apareixeran marcats en blau. Podeu canviar les opcions del LanguageTool a Eines → LanguageTool → Configuració... Si no feu res més, tindreu actius tant el corrector ortogràfic tradicional (subratllats vermells) com el corrector gramatical LanguageTool (subratllats blaus). En alguns casos, poden donar resultats conflictius. Si voleu, podeu desactivar el corrector ortogràfic: aneu a Eines>Opcions>Configuració de la llengua>Ajudes a l'escriptura, i desmarqueu "Hunspell Spellchecker". Nota per al usuaris de Mac i LibreOffice Per a poder usar l'extensió del LanguageTool per al LibreOffice, els equips amb OS X han de tenir el motor de Java 7 d'Oracle i el motor de Java 6 d'Apple instal·lats conjuntament. Els equips amb OS X que només tinguin instal·lat el motor Java 6, poden usar el LanguageTool 2.2 al LibreOffice. Disponible per a baixar [aquí](http://www.languagetool.org/download/LanguageTool-2.2.oxt). Tingueu en compte que el LanguageTool 2.2 és una versió sense manteniment i que no té totes les funcionalitats de la 2.3. El LibreOffice 4.2 o superior pot usar el motor Java 7 de 64 bits i els usuaris poden usar la última versió del LanguageTool, com fan els usuaris de Windows i Linux.
Corrector gramatical LanguageTool per al MS Word
2016-03-24 23:17:24

LanguageTool és un programa de revisió lingüística de codi obert per a més de 20 llengües. Amb aquest complement ("add-in") el podreu fer servir en el Microsoft Word per al Windows. Aquesta implementació està en català i té opcions de configuració específiques per a aquesta llengua. Però també es pot servir amb les altres llengües que tenen suport en LanguageTool. Instal·lació Un cop baixat el fitxer, l'heu de descomprimir i executar el programa setup.exe. Requisits

  * Requereix Microsoft .Net 4.5.2. Si no el teniu instal·lat, podeu descarregar-lo [aquí](https://www.microsoft.com/en-us/download/details.aspx?id=42643). No funciona en versions anteriors a Windows Vista SP2.
  * S'ha provat en Microsoft Word 2003, 2007, 2010 i 2013 (Windows).

Com funciona

  * En el MS Word podeu trobar el grup de botons de LanguageTool group en el menú "Complements". Només hi ha dos botons: Revisa (per a començar la revisió des del paràgraf actual) i Opcions.
  * El text s'envia al servidor de LanguageTool per paràgrafs on és analitzat.
  * Els possibles errors i suggeriments es mostren en un quadre de diàleg.
Corrector ortogràfic català per a l'Internet Explorer 11
2016-03-24 23:17:27

(Podeu fer-ne la instal·lació automatitzada mitjançant el [Catalanitzador de Softcatalà](/catalanitzador/ "Rebost:Catalanitzador de Softcatalà")) Corrector ortogràfic català per a Internet Explorer 11 en sistemes amb Windows 7. Aquest complement permet la correcció ortogràfica en català als camps d'edició de pàgines web.
Corrector ortogràfic de català (general) per a Mozilla
2016-03-24 23:17:30

El Corrector ortogràfic per a Mozilla serveix per a qualsevol dels productes següents: [Firefox](https://www.softcatala.org/programes/firefox/ "Firefox"), [Thunderbird](https://www.softcatala.org/programes/thunderbird/ "Thunderbird"), [SeaMonkey](https://www.softcatala.org/programes/seamonkey/ "SeaMonkey") i [KompoZer](https://www.softcatala.org/programes/kompozer/ "KompoZer"). Us permetrà verificar l'ortografia del català dels vostres correus electrònics o formularis. Conté totes les entrades que formen part de l'estàndard general definit per l'[Institut d'Estudis Catalans](http://www.iec.cat), així com la morfologia recollida a la seva gramàtica. Inclou totes les formes específiques valencianes i balears recollides per l'IEC i el Gran Diccionari de la Llengua Catalana (GDLC, Enciclopèdia Catalana). En total conté més de 180.000 arrels de paraula. 

## Instal·lació

  * Amb el Firefox o el SeaMonkey: feu clic amb el ratolí als enllaços de baixada i seguiu les instruccions.
  * Amb el Thunderbird o el KompoZer:



    

  1. Feu clic amb el botó secundari a l'enllaç corresponent del vostre sistema operatiu i trieu l'opció «Anomena i desa…» per a baixar el fitxer i desar-lo al disc.
  2. Aneu al menú Eines > Complements i premeu el botó Instaŀla… que es troba en el gestor d'extensions.
  3. Trieu el fitxer del diccionari que heu baixat al vostre ordinador i deixeu que s'instal·li.



  * Per tal que el complement sigui funcional, caldrà reiniciar l'aplicació.


  * També podeu baixar el [diccionari general](https://addons.mozilla.org/ca/firefox/addon/general-catalan-dictionary/) del lloc web de Mozilla Addons.

Nota: el número de la versió a Baixada fa referència a la versió del corrector, no pas a la versió dels programes de Mozilla.
Corrector ortogràfic de català (valencià) per a Mozilla
2016-03-24 23:17:38

El Corrector ortogràfic de valencià per a Mozilla serveix per a qualsevol dels productes següents: [Firefox](https://www.softcatala.org/programes/firefox/ "Firefox"), [Thunderbird](https://www.softcatala.org/programes/thunderbird/ "Thunderbird"), [SeaMonkey](https://www.softcatala.org/programes/seamonkey/ "SeaMonkey") i [KompoZer](https://www.softcatala.org/programes/kompozer/ "KompoZer"). Us permetrà verificar l'ortografia de les formes valencianes del català dels vostres correus electrònics o formularis. Aquest corrector conté totes les entrades de la versió general, però afegint-hi les formes recollides per l'[Acadèmia Valenciana de la Llengua](http://www.avl.gva.es), com ara la doble accentuació d'alguns mots i les noves entrades del diccionari ortogràfic. En total conté més de 180.000 arrels de paraula. 

## Instal·lació

  * Amb el Firefox o el SeaMonkey:



    

  1. Cliqueu l'enllaç de baixada.
  2. A la part superior de la pàgina us apareixerà un missatge dient que El Firefox ha evitat que aquest lloc instal·li cap programari al vostre ordinador.
  3. A la banda dreta del missatge apareixerà un botó Permet. Cliqueu-lo i a continuació ja podreu instal·lar el corrector.
  4. Per tal que el complement sigui funcional, caldrà reiniciar l'aplicació.



  * Amb el Thunderbird o el KompoZer:



    

  1. Cliqueu amb el botó secundari a l'enllaç corresponent del vostre sistema operatiu i trieu l'opció «Anomena i desa…» per a baixar el fitxer i desar-lo al disc.
  2. Aneu al menú Eines > Complements i premeu el botó Instaŀla… que es troba en el gestor d'extensions.
  3. Trieu el fitxer del diccionari que heu baixat al vostre ordinador i deixeu que s'intal·li.
  4. Per tal que el complement sigui funcional, caldrà reiniciar l'aplicació.



  * També podeu baixar el [diccionari valencià](https://addons.mozilla.org/ca/firefox/addon/valencian-catalan-dictionary/) del lloc web de Mozilla Addons.

Nota: el número de la versió a Baixada fa referència a la versió del corrector, no pas a la versió dels programes de Mozilla.
Corrector ortogràfic de català per a l'Aspell
2016-03-24 23:17:46

Atenció: El format de l'Aspell s'ha abandonat. No es generen noves versions dels diccionaris en Aspell. És convenient que us passeu a Hunspell. El Corrector ortogràfic de català per a l'Aspell us permetrà verificar l'ortografia del català dels vostres documents en qualsevol plataforma en què s'executi l'Aspell (Windows, Linux, OSX). Inclou tant la versió general adreçada a tot el domini lingüístic com la versió valenciana adreçada específicament al País Valencià. El diccionari general conté totes les entrades que formen part de l'estàndard general definit per l'[Institut d'Estudis Catalans](http://www.iec.cat), així com la morfologia recollida a la seva gramàtica. Inclou totes les formes específiques valencianes i balears recollides per l'IEC i el Gran Diccionari de la Llengua Catalana (GDLC, Enciclopèdia Catalana). El diccionari valencià, a més de les anteriors formes, s'hi recullen aquelles recollides per l'[Acadèmia Valenciana de la Llengua](http://www.avl.gva.es), com ara la doble accentuació d'alguns mots i les noves entrades del diccionari ortogràfic. En total conté més de 180.000 arrels de paraula. La instal·lació és per a usuaris avançats. A Linux cal fer: 

  1. Descomprimiu el directori aspell.
  2. Executeu `./configure`.
  3. Executeu `make`.
  4. Executeu `make install`.
  5. Useu el corrector ortogràfic amb el diccionari ca per a la versió general, o ca-valencia per a la versió valenciana.